Det er PensionDanmark, der betaler for det nye behandlingtilbud til deres medlemmer. Første bruger var Struktør, Jan Poulsen, der skulle have tjekket sin ømme nakke. - Det er jo ganske genialt, at det er til rådighed , lige hvor vi er, siger han fra briksen, mens fysioterapeuten massere ham. Det er ifølge pensionselskabet først sundhedscenter på en byggeplads i Nordjylland. Behandlinger på byggepladsen er en fordel for alle. Arbejdsgiveren sparer sygepenge og tid, bygningsarbejderne holder længere, og PensionDanmark sparer derved også penge på udbetalinger. -Jo tidligere man kan komme ind med en indsats, jo større er chancen for, at man kan bevare jobbet på arbejdsmarkedet, siger Hans Stougaard, Kundechef PensionDanmark. I første omgang er der åbent for behandling en gang om ugen, men klinikken udvider, hvis der er behov for det.

Opsummering:
Nyt behandlingscenter åbnet på byggepladsen for Nyt Aalborg universitetshospital. Her kan bygningsarbejderne få behandling og dermed holde længere.